**PÁLYÁZATI KIÍRÁS**

Lébény Város Önkormányzata az önkormányzat vagyonáról és a vagyonnal való rendelkezés szabályairól szóló 6/2012.(III. 30.) önkormányzati rendelete alapján a következő pályázati felhívást teszi közzé:

**1.) A pályázatot kiíró neve, székhelye:**

Lébény Város Önkormányzata

9155 Lébény, Fő út 47.

**2.) A pályázat célja:** önkormányzati tulajdonú ingatlan értékesítése

**3.) A pályázat jellege**: a pályázat nyilvános

**4.) A pályázat tárgya:** a Lébény belterületi 57 helyrajzi számú, 1245 m2 alapterületű, lakóház és udvar és gazdasági épület megnevezésű, természetben a Lébény, Kossuth L. utca 24. szám alatt található Lébény Város Önkormányzatának tulajdonát képező ingatlan értékesítése. Az ingatlan per-, teher és igénymentes.

Az ingatlanra vonatkozó szabályozási előírások a Lébényi Közös Önkormányzati Hivatalban, vagy a [www.lebeny.hu](http://www.lebeny.hu) oldalon megtekinthetők.

**Az ingatlan kikiáltási ára: bruttó 6*.500.000,- Ft***, azaz bruttó hatmillió-ötszázezer forint.

**5.) Az ajánlatok benyújtásának helye:** Lébényi Közös Önkormányzati Hivatal (9155 Lébény, Fő út 47. )

**6.) Az ajánlatok benyújtásának módja:** az ajánlatokat zárt borítékban, 1 példányban kell benyújtani. A borítékon csak a következő szerepeljen: „Ajánlat az 57 helyrajzi számú ingatlan értékesítésére”.

**7.) A pályázatok elbírálása:** A pályázatok elbírálásának elsődleges szempontja a vételár nagysága.

**8.) Az ajánlat minimális tartalmi elemei a következők:**

- az ajánlattevő neve és címe/székhelye

- a vételár összegére tett megajánlás (bruttó módon, Ft-ban meghatározva)

- a pályázati feltételek elfogadásáról szóló ajánlattevői nyilatkozat.

**9.) Az ajánlatok benyújtása, eredményhirdetés:**

Ajánlat **2018. november 9. 12.00 óráig** beérkezőleg nyújtható be a Lébényi Közös Önkormányzati Hivatalban (9155 Lébény, Fő út 47.).

A döntést Lébény Város Önkormányzat Képviselő-testülete hozza meg, várhatóan a 2018. november 29-i ülésén.

Az eredményhirdetés várható ideje: **2018. november 30.**

**10.) Az ajánlati kötöttség minimális időtartama**: a pályázó ajánlatához 60 napig kötve van. Az ajánlati kötöttség az ajánlatok benyújtására nyitva álló határidő lejártakor kezdődik.

**11.) A pályázati eljárásra vonatkozóan további információ** kérhető Lébény város polgármesterétől a hivatalban személyesen, vagy a 96/360-033 telefonszámon.

**12.) Pályázati biztosíték:** a kiíró nem kér pályázati biztosítékot az ajánlatok benyújtása során.

**13.) Egyéb rendelkezések:**

Az ingatlant megtekinteni a pályázat kiírójával előzetesen egyeztetett időpontban lehet, időpont egyeztetésre a 96/360-033 telefonszámon van lehetőség.

A kiíró fenntartja magának azt a jogot, hogy a pályázati eljárást – akár indoklás nélkül is – eredménytelennek minősítse.

A pályázati kiírás 2018. szeptember 24. napján Lébény Város Önkormányzata honlapján és hirdetőtábláin kerül meghirdetésre.

A nemzeti vagyonról szóló 2011. évi CXCVI. törvény értelmében a Magyar Államot elővásárlási jog illeti meg, így a szerződéskötés feltétele, hogy a Magyar Állam nem él elővásárlási jogával, vagy a törvényi határidőn belül nem nyilatkozik az elővásárlási jog gyakorlásáról.

A közművek elérhetőségének, valamint az ingatlan beépítési lehetőségeinek vizsgálata az ajánlattevő feladata.

Lébény, 2018. szeptember 24.

Kovács Gábor

polgármester